b'\n_START_ARTICLE_\nYle Radio Suomi Pohjanmaa\n_START_PARAGRAPH_\nYle Radio Suomi Pohjanmaa (aiemmin Pohjanmaan Radio ) on yksi Yle Radio Suomen maakuntaradioista. Sen kuuluvuusalueena ovat nimest\xc3\xa4\xc3\xa4n poiketen vain Etel\xc3\xa4-Pohjanmaa ja Merenkurkun (it\xc3\xa4)rannikolla sijaitseva Pohjanmaan nykymaakunta. Radion toimitukset sijaitsevat Sein\xc3\xa4joella ja Vaasassa._NEWLINE_Radio l\xc3\xa4hett\xc3\xa4\xc3\xa4 paikallisia uutisia ja s\xc3\xa4\xc3\xa4tiedotuksia sek\xc3\xa4 kertoo alueellisesti kiinnostavista aiheista. Sen musiikillinen anti on noin 65 prosenttia suomalaista ja 35 prosenttia ulkomaista. Se esitt\xc3\xa4\xc3\xa4 valtakunnallisten suosikkien lis\xc3\xa4ksi pohjalaisia artisteja ja musiikintekij\xc3\xb6it\xc3\xa4.'